లోకమాన్య: ఏక్ యుగ్‌పురుష్

లోకమాన్య: ఏక్ యుగ్‌పురుష్ 2015లో విడుదలైన భారతీయ మరాఠీ భాషా జీవిత చరిత్ర సినిమా.నీనా రౌత్ ఫిల్మ్స్ బ్యానర్‌పై నీనా రౌత్ నిర్మించిన ఈ సినిమాకు ఓం రౌత్ దర్శకత్వం వహించాడు. ఈ సినిమా భారత స్వాతంత్ర్య ఉద్యమ స్వాతంత్ర్య సమరయోధుడు, సామాజిక సంస్కర్త బాల గంగాధర్ తిలక్ జీవిత కథ ఆధారంగా రూపొందించబడింది.  

సుబోధ్ భావే, చిన్మయ్ మాండ్లేకర్, ప్రియా బాపట్ కీలక పాత్రల్లో  నటించగా, సుబోధ్ భావే భారత జాతీయవాది, సామాజిక సంస్కర్త బాల గంగాధర్ తిలక్ పాత్రను పోషించాడు. ఈ సినిమాతో ఓం రౌత్ దర్శకుడిగా పరిచయం అయ్యాడు. ఓం రౌత్, కౌస్తుభ్ సావర్కర్ స్క్రీన్‌ప్లే రాశారు, సంగీత ద్వయం అజిత్-సమీర్ స్వరపరిచారు.  

ఈ సినిమా 2015 జనవరి 2న విడుదలై ప్రేక్షకుల నుండి, విమర్శకుల నుండి సానుకూల సమీక్షలను అందుకుంది.

 నటీనటులు 

 బాలగంగాధర తిలక్‌గా సుబోధ్ భావే
 సత్యభామాబాయిగా శ్వేతా మహాదిక్ (లోకమాన్య తిలక్ భార్య)
 మకరంద్ గా చిన్మయ్ మాండ్లేకర్ 
 సమీరాగా  ప్రియా బాపట్
 దాజీ ఖరేగా అంగద్ మష్కర్
 గోపాల్ గణేష్ అగార్కర్‌గా సమీర్ విద్వాన్స్
 దామోదర్ హరి చాపేకర్‌గా ప్రశాంత్ ఉఠాలే
 బ్రిటిష్ పోలీస్ ఆఫీసర్ మిస్టర్ బ్రూయిన్ గా భరత్ దబోలకర్
 మహాత్మా గాంధీగా దీపేష్ షా
 ధరప్ గా సాహిల్ కోపర్డే
 సమీర్ తల్లిగా ఉమా బాపట్
 మిస్టర్ బర్న్స్ గా భరత్ దభోల్కర్
 WC రాండ్ గా J. బ్రాండన్ హిల్
 నందర్గికర్ గా రోహిత్ బత్వాల్
 బ్రిటిష్ అధికారిగా మార్కో బోజిక్
 న్యాయమూర్తి ఆర్థర్ స్ట్రాచీగా అలెక్స్ గాబ్రియేల్
 శేవంత బాయిగా స్వాతి చౌదరి

 కథకుడిగా నానా పటేకర్

 అవార్డులు & నామినేషన్లు 

 ఇంటర్నేషనల్ ఫిల్మ్ ఫెస్టివల్ ఆఫ్ ఇండియా (2015)లో ఇండియన్ పనోరమా విభాగంలో అధికారిక ఎంపిక.
 17వ లండన్ ఆసియన్ ఫిల్మ్ ఫెస్టివల్ (2015)లో అధికారిక ఎంపిక
 52వ మహారాష్ట్ర రాష్ట్ర అవార్డులు 2015: ఉత్తమ చిత్రం

మూలాలు

బయటి లింకులు